Pariangan, Pariangan, Tanah Datar
0°25′59″LS 100°30′18″BT / 0,433098°LS 100,50499°BT.
Pariangan adolah sabuah nagari nan talatak di kecamatan Pariangan, Kabupaten Tanah Datar, Provinsi Sumatera Barat. Nagari ko talatak di lereang Gunuang Marapi, katinggian 500-700 meter di ateh pamukaan lauik. Manuruik Tambo Alam Minangkabau, Pariangan adolah nagari nan paliang tuo di Ranah Minang.
Nagari iko tamasuak nan paliang dalam manjago ̻Rumah Gadang, sahinggo sampai kini masih banyak basobok nan tajago elok. Di nagari iko juo masih basobok surau, nan masih manjadi tampek tingga basamo untuak laki-laki nan alun manikah.
Pado bagian tangah dari nagari iko masih tagak sabuah masajik tradisional nan cukuik gadang nan dipakirokan alah ado di awal abaik kasambilan baleh, di mano pado masajik tasabuik tadapek tampek mandi umum baraia angek nan masih digunokan sampai kini. Di Nagari iko juo tadapek situs cagar budaya baru Tungku Tigo Sajarangan.
Pado Mei 2012, Nagari Pariangan tapiliah sabagai salah satu dari limo desa tarindah di dunia versi Budget Travel, sabuah majalah pariwisata internasional.[1]
Rujuakan[suntiang | suntiang sumber]
- ^ Ayo Jalan-jalan ke 5 Desa Terindah di Dunia detikTravel Community, 29 Mei 2012. Diakses 11 Aguih 2013.
Pautan lua[suntiang | suntiang sumber]
- (Indonesia) Situs web resmi kabupaten Tanah Datar
- (Indonesia) Nagari Tertua di Ranah Minang
- (Indonesia) Nagari Saiber Pariangan
min_Latn jav_Latn min_Latn min_Latn min_Latn min_Latn min_Latn ind_Latn min_Latn min_Latn min_Latn min_Latn